open-index/open-wikipedia-markdown huggingface dataset:
Nurul Qomar

**Nurul Qomar** ( 11 Maret 1960 – Jânuwâri 2025 ) panèka sala sèttong politisi, aktor, bân palawa' Inḍonèsia. Qomar dhâddhi angghuta Ḍèwan Pabâkkèlan Ra'yat RI è ḍâlem ḍuwâ' periode molaè taon 2004 kantos 2014. Abâreng Derry Sudarisman, Eman, bân Ginanjar, Qomar abhânto kalompo' komèḍi Empa' Sakanca'an, sè èkennal sa'amponna bâḍâ è ḍâlem komèḍi Lika-Liku-Laki .

## Carèta Oḍi'
Nurul Qomar rèmbi' è Jâkarta è tangghâl 11 Maret 1960, dâri Orèng Seppo KH. Achmad Yusri sareng Hj. Siti Choridah. Nurul panèka ana' sè sarèyang ḍâri pètto' ana'. Kalowarghâ embu'un bâḍâ è Cirebon, Jhâbâ Bârâ' . Embu’un Nurul ḍâri Dhisa Sindang, Indramayu, dhinèng eppa’an ḍâri Dhisa Ciekek, Pandeglang, Banten . Qomar, sè èpèyara sareng Tomtam Group bân Empa' Satarètanan, Salèrana dhâddhi angghuta DPR Inḍonèsia è periode 2009 - 2014. Saterrossa Salèrana motossaghi ka'angghuy ngallè ka Kabhupatèn Cirebon . molaè tangghâl 9 Pèbruari 2017, Qomar ampon dhâddi rèktor è Univèrsitas Muhadi Setiabudi periode 2017-2021. Namong, Salèrana ambu è tangghâl 14 Nopèmber 2017 kalabân alessan terro acampoa è pemilu ḍaèra Kabhupatèn Cirebon 2018.

## Karèr Politik
Nurul Qomar panèka angghuta DPR è taon 2004-2009 bân 2009-2014 ḍâri Partai Ḍèmokrat. Salèrana ngabâkkèlè Kacamadhân Pemilu Jhâbâ Bârâ' VIII è Pemilu Lègislatif taon 2009 . Salaèn jârèya, Qomar jhughân dhâddhi rèktor è Univèrsitas Muhadi Setiabudi Brebes (UMUS) è taon 2017. È Pemilu Bupati Cirebon 2013, H. Nurul Qomar acallon mènangka Bupati Cirebon salama periode 2013-2018 ḍâri Partai Ḍèmokrat . Nurul èpasangè sareng Drs. H. Subhan Katowa Cabang Partai Gerindra Kabhupatèn Cirebon Kalabân semboyan “MARHABAN”. 

## Sombher
Mat Solar

**Nasrullah** ( 4 Ḍèsèmber 1962 – Maret 2025 ), lebbi èkennal mènangka nyama Mat Solar, panèka aktor, palawa', bân politisi Inḍonèsia. Salèrana biasa èkennal mènangka nyama Bajuri neng è pilem Bajaj Bajuri bân nyama Haji Sulam neng pilem Tokang Tajhin Ongghâ Hajji.

## Carèta Oḍi'

### Kaoḍi'ân Awwâl
Nasrullah panèka ana’ sè nomer lèma’ ḍâri sanga' tarètan ḍâri orèng seppo H Muh Ali Sidik (almarhum) sareng Hj Rosani.  Salèrana Asakola è SD Pejompongan (1975), SMP Negeri Pejompongan 70, Jâkarta (1979), bân SMA Negeri Jâkarta 24 (1982). Nerrossaghi jhughân kulia è Fakoltas Èlmo Sosial bân Politik, Univèrsitas Inḍonèsia taon 1983 kantos 1987. Nasrullah ollè nyama ologhân Mat Solar è bâkto amaèn toko Mat Solar, toko otama è Tèater sè ajuḍul Mama, program TVRI sè rèng-sèreng èmolaè dâri taon 1978 kantos 1982. Nasrullah molaè karèr è tèater komèḍi Betawi ḍâri bâkto ghi' kellas ḍuwâ' SMP. Èmolaè, è taon 1976, Tèater Mama coma kennengngan akompol ghâbây para ngangoḍâdhân sè bhâkal tampèl manabi èonjhâng ka acara olang taon ka-17 è ḍissa' otabâ è sakola'an. Nangèng, tèater kainto samarèna dhâddhi sala sèttong tèater sè Palèng èkasengkaè polana bângal ngritik pamarènta’an Orde Anyar sè Kobâsa è bâkto ghâpanèka. Saellana kalowar ḍâri TVRI pan-bârâmpan taon, Tèater Mama nyoba' èpaèlangaghi polè è taon 1990. Sayangnga, polana ta' èjâwân, program kasebbhut èpaèlang. È bâkto panyèyaran, Mat Solar ècatet mènangka Manajer Kreatif Raḍiu SK è antara taon 1986 bân 1988. Saterrossa dhâddhi Manajer Proḍuksi Bens Raḍiu kantos taon 1990. Saellana jârèya Mat solar dhâddhi Kopala Stuḍio Raḍiu CBB kantos taon 1992. Saellana jârèya, nyama Mat Solar akaton èlang. Nangèng, ta’ samporna seppè, polana salaèn aktip apolitik è partai-partai politik, Nasrullah jhughân amaèn perran pasokong è pan-bârâmpan sinètron, tamaso ’ Senggal-Senggol (1996) e RCTI, Heaven Under Mother’s Feet (SCTV), Rato Sawer (ANTV), tor Luv (RCTI). Bânnè namong jârèya, Salèrana jhughân noro' è Raḍiu Sowara Kajhâjâ'ân (1986) bân dhâddhi katowa proḍuksi è Bens Raḍiu (1990). Nyamana Mat Solar takennal polè abhâreng bân tasohorra sèrial Bajaj Bajuri

## Sombher
Evan Marvino

Ivan Sigit Pratama, sè biyasa èkennal kalabân **Evan Rasya Marvino** (lahèr tangghâl 6 Sèptèmber 1994) aropa'aghi palakon sareng moḍèl kabhângsa'an Inḍonèsia.

## Kaoḍi'ân awwâlna
Evan tamaso' ana' lu-ghâlluna ḍâri ḍuwâ' satarètanan kalabân orèng seppona sè asmana Susmono sareng Hartini.

Nalèkana salèrana asakola SD, salèrana toman abhânto èbhuna ajhuwâlân cilok. Ongghâ SMP, salèrana nyarè bessè sè ampon ta' èangghuy kaangghuy èjhuwâl sopajâ bisa ngoollè pessè ghâbây sango. Saamponna lulus ḍâri SMK, salèrana toman alako è toko kennengenna angghuyna orèng binè' tor toman dhâddhi pelayan è sèttong bar. Ra-kèra è taon 2011 sampè' 2012, samponna palèman ḍâri sakola'an, salèrana jhughân toman dhâddhi tokang ngamèn ḍâri sèttong kottha ḍâ' kottha sè laèn è Propènsi Jhâbâ Tengnga asareng kompolna na'kana' punk.

## Karèr
È taon 2013, Evan toman noro' ḍâlem kontès moḍèl Atrius Moḍèl Awards. Saterrossa, è kasempadhân sè laèn, Evan noro' polè sala sèttong ajang moḍèling. Ḍâri 750 oreng sè noro' sa-Inḍonèsia, Evan bisa lolos ḍâ' babak final tor dhâddhi juwara sè nomer tello', tor jhughân dhâddhi tong-sèttongnga bakkèl ḍâri Tegal.

## Kaoḍi'ânna dhibi'èn
Evan akabin sareng sèttong orèng sè lèbur ḍâ' Evan, èngghi panèka Uffri Datun Nitami, è tangghâl 15 Jânuwari 2021 è Masjid Rajâ Labui sè bâḍâ è Propènsi Nanggroe Acèh Darussalam.

## Pamolangna

* SMK YPT Tegal

## Sombher
Heru Winarko

Komjen. Pol. (Purn.) Drs. **Heru Winarko**, S.H. (lahèr 1 Ḍèsèmber 1962) panèka sala sèttong *purnawirawan Polri* sè sabellunnèpon ajabat mènangka Kopala *Badan Narkotika Nasional.*

Heru, lulusân *Akpol* 1985 panèka, aghâdhuwi bânnya’ pangalaman è bidâng *reserse.* Jabadhân dhi-budhi ḍâri jènderal bintang tèllo’ panèka mènangka *Deputi Penindakan KPK*.
## Tanḍhâ jhâsa

## Sombher
Rudy Wowor

**Rudolf Canesius Soemolang Wowor** sè èkennal kalabân nyama Rudy Wowor ( 13 Ḍèsèmber 1941 – Tangghâl 5 Oktober 2018 ) iyâ arèya sala sèttong aktor bân patangdhâng Inḍonèsia sè kalonta polana perran antagonissâ.

## Carèta Oḍi'
Aktor Bâlândhâ - Manadon panèka molaè karèr èktingnga è taon 1970-an. Pilem-pilem sè èkennal sè èbintangi èngghi panèka Virgin Dream (1976), Alaḍin (1980), Tjoet Nja' Dhien (1986) bân Soerabaia '45 (1990). Salèrana akabin sareng pottra nomer sèttong ḍâri rèng seppo Hoegeng Iman Santoso, se toman ngabdhi dhâddhi Kapolrès Nasional Inḍonèsia. È pilem Tjoet Nja' Dhien, Rudy abhâreng Christine Hakim, Pietrajaya Burnama, bân Slamet Rahardjo. Lèbât pilem panèka, Rudy jhughân ècallonaghi mènangka Aktor Pasokong Palèng Bhâghus è Fèstival Pilem Inḍonèsia taon 1988 . Salèrana ampon akabin 4 kalè. ḍâri pakabinan ḍâ'-aḍâ'ân bân binèna sè ḍâri Bâlândhâ ngasèlaghi pottra binè' sè anyama Stephanie Wowor, namong pas apèsa. Saterrossa polè Salèrana akabin sareng rèng binè' ḍâri Prancis ka'angghuy kaḍuwâ' kalèna namong apèsa polè. Bân ḍâri pakabinan katello'on, ngabin pottra nomer sèttong dâri Hoegeng Iman Santoso, sè perna dhâḍdhi Kopala Polèsi Nasional Inḍonèsia, èngghi panèka Reny Soerjanti Hoegeng è taon 1975 bân ḍâri pakabinan jârèya rèng-orèng kasebbhut èbhârkatè 2 pottra, èngghi panèka Siti Madinah bân Michael Ben Syura Sondia Wowor. Tapè sè katello'on apèsa è taon 2003. Ban Rudy akabin polè se kapèng empa’ kalabân orèng binè’ sè anyama Endang Suprihatin. Saellana abit ta' kalowar è layar lèbâr, è taon 2001 Rudy abâli ka lakona è pilem Madame Dasima . Salaèn panèka, Rudy jhughân serrèng kalowar è layar kènè’. Sabâgiyân ḍâri sinètron sè ampon amaèn èngghi panèka Kasè è Pasèmpangan, Mutiara Cinta, Nojjhu Sowarghâna Bâ'ân, sareng Bintang È Langngè'. Rudy jhughân èkennal mènangka rato antagonis, bân perranna è sajumla pilem bân sèrial. Namong, è taon 2007 bâkto omorra 64 taon, Rudy ngala' perran sè kontrovèrsial. È ḍâlem pilem komèḍi semmonan Quickie Express, Rudy dhâddhi mafia bisèksual sè anyama Jan Pieter Gunarto. È pilem panèka, Rudy amaèn sareng Tora Sudiro bân Tio Pakusadewo .

## Sombher
Sabrina Chairunnisa

**Sabrina Choirunnisa** (lahèr tangghâl 19 Nopèmber 1992) èngghi panèka sala sèttong moḍèl, aktris, YouTuber, sareng mantan sè negghu' gellar kontès kecantikan Inḍonèsia sè èpèlè dhâddhi Pottrè Inḍonèsia Sumatra Ḍâjâ taon 2011. Salèrana dhâddhi bakkèl ḍâri Sumatra Ḍâjâ è pamèlèan Pottrè Inḍonèsia 2011, è ka'ḍimma salèrana bisa dhâddhi 3rd Runner-up.

## Riwâyât Oḍi'na

### Latar belakang sareng pamolangna
Sabtina Chairunnisa lahèr è tangghâl 19 Nopèmber 1992 è Kottha Mèdan è Somatra Ḍâjâ ḍâri ramana sè asmana Irwan Hasbullah sareng èbhuna Aminah Nasution. Salèrana ampon mamarè pamolangna kalabân ngaollè gellar Sarjana ḍâri Universitas Trisakti, salèrana pas alanjutaghi è jurusân Èlmo Komunikasi kaangghuy ngaollè gellar magister ḍâri Universitas Pelita Harapan.

### Karèr

#### Awwâl karèrna
Sabrina amolaè akarèr kalabân dhâddhi pemennang lomba kaangghuy nyarè bakat Idola Cilik bâgiyân na'kana' ngoḍâ è Inḍonèsia, sajjhek asmana molaè èkennal sareng maghârsarè. È taon 2008, salèrana amolaè akarèr kalabân alakon dhâddhi Brenda ḍâlem juḍul sinètron tèlèvisi Kepompong sampè' taon 2009.

È taon 2011, saamponna lastare ngaollè gellar mènangka dhâddhi Pottrè Inḍonèsia Somatra Ḍâjâ taon 2011, Sabrina abâkkèlè ḍâri propènsi Somatra Ḍâjâ ḍâlem kontès kecantikan tingkat nasional Pottrè Inḍonèsia 2011 sè èlaksanaaghi è Jakarta Convention Center è bulân 7 Oktober 2011. È akhèr acara, salèrana èumumaghi mènangka ngaollè posisi 3rd Runner-up, sabelluna kontès èkennèng sareng Maria Selena sè aropa'aghi kontèstan ḍâri Jhâbâ Tengnga.

## Kaoḍi'ânna dhibi'èn
È tangghâl 6 Junè 2022, Sabrina resmi akabin tor dhâddhi rajina aktor sareng mantan tokang sulap Deddy Corbuzier saamponna 9 taon  apacaran. Kabinan kaḍuwâna matakerjhât orèng bânynya' karana Sabrina otabâ Deddy ta' toman adhâbu tentang rencana kabinanna sabelluna.

Sabrina Chairunissa sè ampon alabin sareng Deddy Corbuzier selama tello takn mèlè kaangghuy apèsa è bulân Oktobee 2025. Sabrina ngajuaghi gugâdhân kaangghuy apèsa ka Pengaḍilân Aghama Tigaraksa è tangghâl 16 Oktober 2025.

## Sombher
Ratna Galih

**Ratna Galih Indriani** (lahèr tangghâl 17 Maret 1988) èngghi panèka sala sèttong moḍèl tor palakon Inḍonèsia.

## Kaoḍi'ânna dhibi'èn
Ratna Galih aropa'aghi ana' wa'-towa'an ḍâri tello' satarètanan kalabân orèng seppona sè asmana Dodon Ruchian sè katoronan Tunisia-Palembang sareng Syarifah Rosyah Alhasni sè katoronan Suriah-Jhâbâ.

## Kontrovèrsi
Saamponna apacaran sareng Raffi Ahmad, Ratna Galih toman èkabhâraghi semma' kalabân pottra nomer ḍuwâ'na Prèsiḍèn Susilo Bambang Yudhoyono , èngghi panèka Edhie Baskoro Yudhoyono.

## [[Kalowarga]]
Ratna Galih ampon ngakhèrè parjhâlânan cintana kalabân akabin sareng Sawkani Jamhuri è tangghâl 26 Oktober 2012 è Kottha Mekka, Arab Sauḍi. Kabinan kasebbhut cora' lakar ètop-totopè, sampè' ta' èabâs sareng mèḍia. Ḍâri kabinan kasebbhut, kaḍuwâna ampon ngaghunghè lèma' ana'.

## Sombher
Achmat Juri

**Achmat Juri** (lahèr 5 Ḍèsèmber 1961) panèka sala sèttong *purnawirawan perwira* tèngghi Polri sè dhi-budhi ajabat mènangka *Analis* Otama Kabijaghân *Lemdiklat Polri.*

Achmat, lulusân Akpol 1987 panèka, aghâdhuwi bânnya’ pangalaman è bidâng *reserse.* Jabadhân dhi-budhi jènderal bintang ḍuwâ’ panèka mènangka *Gubernur Akademi* Kepolisiân.

## Riwayât Penḍhiḍhighân
Juri panèka lulusân *Akademi Angkatan Bersenjata* Rèpublik Inḍonèsia *(Akabri)* otabâ samangkèn ènyamaè *Akademi Kepolisian (Akpol)* taon 1987.

È *Akabri*, Irjen (Purn.) Achmat Juri panèka sa-angkadhân bân *Mendagri* Jenderal (Purn.) Tito Karnavian.

pan-saponapan panḍhiḍhighân kepolisiân sè perna èlampaaghi abâ'na iyâ arèya *PTIK* (1995), *SESPIM* (2002), bân *SESPATI* (2012).
## Tanḍhâ Jhâsa
### Tanḍhâ Jhâsa

## Sombher
Risyapudin Nursin

**Risyapudin Nursin** (lahèr15 Novèmber 1966) panèka sala sèttong *purnawirawan Polri* sè jabadhân dhi-budhièpon mènangka Dirèktur Jènderal *Perhubungan Darat Kementerian Perhubungan RI.*

Risyapudin, lulusân *Akpol* 1989 panèka, aghâdhuwi bânnya’ pangalaman è bidâng lantas. Jabadhân dhi-budhi jènderal bintang ḍuwâ’ panèka mènangka *Koordinator Staf Ahli Kapolri*.

## Riwayât Panḍhiḍhighân

* *AKABRI (1989)*
* *PTIK*
* *SESPIM*
* *SESPIMTI (2014)*
## Tanḍhâ jhâsa

## Sombher
Affan Khan

**Affan Khan** iyâ arèya aktor ana' televisi India. Salèrana èkennal polana peranna mèngka Ratan Mân Singh neng e *Pehredâr Piya Ki* sè èsiarraghi è Sony Entertainment Television. Pada Tahun 2018 salèrana aperan mènangka *Roop Shamsher Singh Vaghela* ḍâlem serial *Roop - Mard Ka Naya Swaroop* è Colors TV.

## Karier
Sabellunna amolaè karier aktingnga, Khan tampil e iklan TV ka'angghuy Pepsodent. Taon 2017, salerana amolaè karier aktingnga bâkto salèrana agabung bân pemeran *Pehredâr Piya Ki* Dâlem peran utama Ratan Mân Singh. Saellana tatèngghunna obus, slèrana aperan è Netflix web series *Sacred Games (serial TV)* mènangka Sartaj Singh ngoDâ

È awwâl taon 2018, salèrana ngaollè peran utama Roop Shamsher Singh Vaghela è Colors TV Serial *Roop - Mard Ka Naya Swaroop*.

## Kehidupan pribadi
lahèr taon 2007 ka'angghuy dhâddhi rama Jamèl Khan è Bangalore, India. Salèrana anḍi' 2 tarètan kanḍung, Irfan bân Ifrah Khan.

## Filmografi

## Penghargaan baan nominasi

## Sombher


## Pranalo lowar

*  di IMDb (dalam bahasa Inggris)
Zulkarnain Adinegara

Irjen. Pol. (Purn.) Drs. **Zulkarnain Adinegara** (lahèr 31 Oktober 1961) panèka sala sèttong *purnawirawan Polri* sè dhi-budhi ajabat mènangka *Kakorpolairud Baharkam Polri.*

Zulkarnain, lulusân *Akpol* 1985 panèka, aghâdhui bânnya’ pangalaman è bidâng *intel*. Jabadhân dhi-budhi jènderal bintang ḍuwâ’ panèka mènangka Kopala Kepolisiân Daèra (*Kapolda*) Somattra Lao'.

## Riwayât Panḍhiḍhighân

### Panḍhiḍhighân Omom:

* *SD (1974)*
* *SLTP (1977)*
* *SMA Xaverius 1 Palembang (1981)*
* *UNSRI PALÈMBANG (2005)*
* *UNISIYAH BANDA ACÈH (2006—2007)*

### Panḍhiḍhighân Kepolisiân:

* *AKPOL Semarang (1985)*
* *PTIK Jakarta (1993)*
* *SESPIM POLRI (2000)*
* *SESPATI Angkadhân XV (2008)*
* *Lemhanas PPRA XLVIII (2012)*
## Parajhâ
### Tanḍhâ Jhâsa

### ''Brevet''
* *Brevet Penyidik Otama*
* *Wing Pol Udara*
* *Brevet Bhayangkara Bahari*

## Sombher
Fadil Jaidi

Fadil Muhammad otabâ sè lebbi èkennal kalabân nyama **Fadil bin Muhammad Yislam Al Jaidi** (lahèr tangghâl 17 Oktober 1994) aropa'aghi sèlèbritas internèt sè asalna ḍâri Cipari, YouTuber, palakon, orèng sè ngaghungè usaha, sareng tokang nyanyè ḍâri Inḍonèsia sè katoronan Arab.

## Kaoḍi'ân awwâlna
Fadil aropa'aghi ana' nomer ḍuwâ' ḍâri tello' satarètanan ḍâri orèng seppona sè asmana Muhammad Yislam Al Jaidi, Wardah Zaid Al Ganis sareng Fadil Al Malik.

Fadil mamarè pamolangna è Institut Komunikasi sareng Bisnis LSPR mènangka dhâddhi Sarjana Èlmo Komunikasi.

## Karèr
Fadil ngawwâlè akarèr è ḍunia hiburân kalabân dhâddhi sèttong aktor sè alakon dhâddhi Adit ḍâlem sinètron Tuyul sareng Mbak Yul è taon 2002. Salèrana ampon segghut akarèr mènangka dhâddhi YouTuber sajjhek taon 2016. Sareng sakanca'ânna, salèrana abhangon sèttong kanal YouTube anyama Samsolese, sè mondhut inspirasi ḍâri momen nalèkana almarhum Olga Syahputra anyanyè laghu "If Ain't Got You" kaghungna Alicia Keys, èka'ḍimma nalèkana Olga anyanyèaghi bâgiyân "some people", Fadil sala mèreng menangkap "Samsolese".

## Sombher
Syèkhul Islam

**Syèkhul Islam** (  panèka gellar kehormatan Islam sè èghunaaghi è jhâman klasik ghâbây para ulama Islam sè cè' alèmma.  Gellar nèka muncul è Khurasan è akhir abad Islam ke-4.
Murad Ismail

**Murad Ismail** (lahèr 11 Sèptèmber 1961) panèka Gubernur Maluku sè ajabat molaè taon 2019. Abâ'na panèka sala sèttong *purnawirawan perwira* tèngghi Polri sè aghâdhuwi jabadhân dhi-budhi mènangka *Analis Kebijakan* Otama Bidâng *Brigade Mobil Korps Brimob Polri.*

Abâ'na panèka lulusân *Akpol* 1985 sè aghâdhui bânnya’ pangalaman è ḍâlem kesatowan *Brimob*. Jènderal bintang ḍuwâ’ panèka perna ajabat mènangka *Komandan Korps Brimob Polri* bân Kopala *Polda* Maluku.
## Kapangkadhân

*

## Riwayât organisasi
* Katowa *DPD PDIP Maluku (*2019—2023)

## Tanḍhâ jhâsa

## Sombher
Jakob Oetama

Dr. (H.C.) Drs. Jakob Oetama (27 Sèptèmber 1931 – 9 Sèptèmber 2020) panèka ghuru, wartawan, bân pangusaha Indonèsia sè èkennal mènangka sala sèttong sè maddhek Sorat Kabhâr Kompas. Salèrana toman ajabat mènangka Prèsidèn Dirèktur Kompas Gramèdia, Pambina Pangurus Pusat Parsèttongan Wartawan Indonèsia, bân Panasihat Konfèderasi Wartawan ASEAN. Salèrana narèma Doktor Honoris Causa è bidang komunikasi ḍâri Univèrsitas Gajah Mada bân narèma pangarghâ'ân Bintang Mahaputra Utama ḍâri Prèsidèn Soeharto è taon 1973.

Jakob panèka pottrana pènsiunan ghuru è Slèman, Yogyakarta. Karir jurnalistik Jakob èmolaè bâkto dhâddhi rèdaktur Mingguwân Penabur taon 1956 bân èterrossaghi kalabân maddhek majalah Intisari taon 1963 asareng P.K. Ojong, sè mongkèn ollè ilham majalah Reader's Digest ḍâri Amèrika. Ḍuwâ' taon saellana, tangghâl 28 Juni 1965, asareng Ojong, Jacob maddhek Harian Kompas sè èjhâlânaghi salèrana kantos 2020. Taon 1980-an Kompas Gramèdia Group molaè akembhâng lekkas.  Otamana dâlem bidang komunikasi. Samangkèn, Kompas Gramèdia Group anḍi' pan-bârâmpan ana' perusahaan/bisnis unit sè variatif dâri mèdia massa, toko buku, parcètaghân, radio, Hotèl, lembaga pendidikan, panitiya ajang, stasiun TV, kantos Parghuruwân Tèngghi. Salaènna ghânèka, asareng Jusuf Wanandi, Muhammad Chudori, Eric Samola, Fikri Jufri, Goenawan Mohamad, H. G. Rorimpandey bân Harmoko, Jakob Oetama jhughân noro' maddhek The Jakarta Post, Sorat Kabhâr nasional Indonèsia abhâsa Inggris.

Oetama sèdhâ è tangghâl 9 Sèptèmber 2020, teppa' ka molang arèna Kompas TV ka-9, è roma sakè' Mitra Keluarga Kelapa Gading, Jakarta bân èkèbâ ka Gedung Kompas Gramèdia. Salèrana èkobhur tangghâl 10 Sèptèmber 2020 è Taman Pasarèyan Pahlawan Nasional Utama Kalibata.

## Kalakowan

* Ghuru SMP Mardiyuana, Cipanas (1952-1953)
* Ghuru Sakola Ghuru Bantu (SGB), Bogor (1953-1954)
* Ghuru SMP Van Lith, Jakarta (1954-1956)
* Rèdaktur Mingguwân Penabur (1956-1963)
* Katua Èditor majalah bulânan Intisari
* Katua Èditor Harian Kompas
* Pamimpin Umum/Rèdaksi Kompas
* Prèsidèn Dirèktur Kompas Gramèdia
* Prèsidèn Komisaris Kompas Gramèdia

## Karya Tolès

* *Kedudukan dan Fungsi Pers dalam Sistem Demokrasi Terpimpin* (skripsi è Fisipol UGM taon1962)
* *Dunia Usaha dan Etika Bisnis* (Panerbit Buku Kompas, 2001)
* *Berpikir Ulang tentang Keindonesiaan* (Panerbit Buku Kompas, 2002).
* *Bersyukur dan Menggugat Diri* (Panerbit Buku Kompas, 2009)

## Sombher-sombher
Tommy Soeharto

Hutomo Mandala Putra (lahèr 15 Juli 1962) otabâ lebbi èkennal kalabân nyama Tommy Soeharto panèka pangusaha, bân politikus. Salèrana panèka puttrana Prèsidèn Rèpublik Indonèsia sè kapèng ḍuwâ' Soeharto. Salèrana jhughân panèka politisi Partai Swara Ra'yat Indonèsia. Sabelluna, salèrana toman ajabat mènangka angghuta Fraksi Karya Pamaddheghân MPR RI tangghâl 1 Oktober 1992 kantos 21 Mèi 1998

## Kaoḍi'ân Awwâl
Tommy lahèr è Jakarta tangghâl 15 Juli 1962 mènangka ana' kalèma' ḍâri eppa'na sè anyama Mayor Jenderal TNI Soeharto bân èbhuna sè anyama Siti Hartinah, biyasa èolok ibu Tien. Kaka'-alè'na panèka Siti Hardijanti Rukmana (Tutut), Sigit Harjojudanto (Sigit), Bambang Trihatmodjo (Bambang), Siti Hediati Hariyadi (Titiek), bân Siti Hutami Endang Adiningsih (Mamiek).

È tangghâl 27 Sèptèmber 1965, bâkto ghi' aomor tello taon, Tommy ngaollè loka katonon è muwana bân bhâdhânna. Sabelluna salèrana amain sareng alè'na, Mamiek, è romana kalowarghâ è Jhâlân Hajji Agus Salim, Jakarta Pusat. Salèrana pas nabra' èbhuna sè teppa'na ngèbâ panci aèssè sop bunto' panas ka mèjâ ngakan. Èbhuna dhuli aberri' minnyak atè jhuko' kod ka kolè'na Tommy sè bunor. Salèrana terros èkèbâ ka RSPAD Gatot Subroto è Senèn. Soeharto nèngghu Tommy tello malem ros-terrossân. Ka'dinto sala sèttong kadhâddhiyân asajârâ è Indonèsia polana è bâkto malem tangghâl 30 Sèptèmber 1965, pan-bârâmpan èlemèn militèr ajhâlâni rancana kudèta bân nemba' sampè' matè ennem jenderal ra-kèra kol 04:00 tangghâl 1 Oktober. Sabelluna kadhâddhiyân èpatè'è, Soeharto ghi' bâḍâ è Roma Sakè' . Bâkto tengnga malem, Tien mènta Soeharto molè ghâbây ajâgâ Mamiek sè èdhina'aghi kadhibi' asareng asistènna. Salèrana molè ra-kèra kol 00:15 bân tèdung. Salèrana jhâghâ ra-kèra kol 04:30 bân narèma kabhâr panèmba'an kasebbhut. Tommy asareng èbhuna molè dâri roma sakè' tangghâl 1 Oktober malem èkancaè sareng alè' èparra Soeharto, Probosutedjo, bân ajudanna, Wahyudi. Tommy sareng kaka'-alè'na èyallè ka romana Wahyudi è Kebayoran Anyar polana lebbi aman.

Saellana lulus SMP è Jakarta, Tommy maso' Akademi Pangabbhârân Sipil. Salèrana pas akuliyah partanèyan è Amèrika Serikat, tapè ta' kantos marè. Salèrana molè ka Indonèsia ghâbây arintis karir bisnissâ. Salèrana ollè gellar Sarjana Hokom dâri Sakola Tèngghi Èlmo Hokom IBLAM Jakarta taon 2004.

Tommy serrèng èyangghep pottra sè palèng èkasennengngè rèng seppona. Biografi resmi Tien taon 1992 nyata'aghi, “Hal sè mabhidhâ Tommy sareng kaka'na, Sigit bân Bambang, panèka salèrana lebbi ghâsèk. Tommy, kalabân songoddhâ, lako ngangghuy kacamata RayBan-na. È omor 28 taon, salèrana ènga' kembhârânna eppa'na. Jhâu ḍâri ḍâlem atèna, salèrana sanget senneng ka èbhuna.”

## Sombher-sombher
Deden Juhara

**Deden Juhara** (lahèr 14 Jânuwari 1961) panèka sala sèttong *purnawirawan perwira* tèngghi Polri sè sabellunnèpon ajabat mènangka *Asisten Operasi Kapolri.*

Deden, lulusân *Akpol* 1985 panèka, aghâdhui bânnya’ pangalaman è bidâng *reserse*. Jabadhân dhi-budhi jènderal bintang ḍuwâ’ panèka mènangka *Kapolda* Maluku. 

## Riwayât Panḍhiḍhighân
Deden panèka lulusân *Akademi Angkatan Bersenjata* Rèpublik Inḍonèsia *(Akabri)* otabâ samangkèn ènyamaè *Akademi Kepolisian (Akpol)* taon 1985.

pan-saponapan panḍhiḍhighân kepolisiân sè perna èlampaaghi abâ'na iyâ arèya *PTIK* (1992), *SESPIM* (2000), bân *SESPATI* (2010).
## Tanḍhâ Jhâsa

## Sombher
Yansen Indiani

**Yansen Indiani** (lahèr tangghâl 15 Junè 1999) sè segghut èolok kalabân nyama Cesen, aropa'aghi sala sèttong tokang nyanyè è Inḍonèsia tor mantan angghuta ḍâri grup idola JKT48.

## Biografi
Cesen amolaè akarèr sareng angghuta JKT48 generasi nomer tello' sè laèn è tangghâl 15 Maret 2014 nalèkana acara "JKT48 5TH SINGLE CD FLYING GET LAUNCHING CONCERT" kalabân anyanyèaghi laghu "Aotakatta". Cesen èparèngè onèng manabi bhâkal èpamaso' ka Tim T è konsèr "JKT48 Bâḍâ bânnya' rassa, Pèlè senneng rassa napa?" (tangghâl 13 Junè 2015), abhereng Nina sareng Steffi. Cesen pas resmi dhâddhi angghuta Tim T è tangghâl 1 Agustus 2015.

È tangghâl 2 Maret 2017, Cesen ampon ta' noro' kegiadhân polè è JKT48.

Salèrana resmi aparèng onèng manabi ampon akabin sareng pelawak Marshel Widianto è tangghâl 18 Maret 2022, tor jhughân aparèng onèng lahèrna pottra lu-ghâlluna, Archie Hermawan Farid Gilandy Widianto è tangghâl sè samè. Namon ampon èkaonèngè manabi salèrana ampon akabin è bulân Pèbruwari 2022 tor ngalaksanaaghi parlo kalabân ta' mèrammè. Kaḍuwâna ngaghunghè pottra polè sè nomer ḍuwâ', sè asmana Abellano Shaden Hartoyo Widianto sè lahèr ghita' ḍâpa' bâktona è tangghâl 24 Jânuwari 2024.

## Sombher
Aburizal Bakrie

Aburizal Bakrie, sè jhughân akrab èolok Ical otabâ ARB (lahèr 15 Novèmber 1946), panèka pangusaha Indonèsia sè toman ajabat mènangka Katua Umum Partai Golkar sejjhâk 9 Oktober 2009

## Kaoḍi'ân Awwâl
Bakrie lahèr è tangghâl 15 Novèmber 1946 è Jakarta, Indonèsia, mènangka pottra wa'-towa'an ḍâri eppa'na sè anyama Achmad Bakrie ḍâri Lampung, bân èbhuna Roosniah Nasution ḍâri Somattra Dâjâ. Bisnis sè paghi' èwârissi sareng Bakrie èrintis sareng eppa'na è taon1942 è Teluk Betung, Lampung. Bisnis sè èpaddhek bâkto ghânèka panèka bisnis kopi, karèt, bân sa'ang.

Salèrana ngala' jurusan tèknik elektro è Institut Tèknologi Bandung (ITB) bân suksès mamarè  pendidikan è taon 1973. Bâkto ajhâlâni  pendidikan è ITB, Bakrie toman dhâddhi angghuta Dèwan Mahasiswa. Salèrana jhughân toman dhâddhi Katua Senat Mahasiswa Èlèktro ITB, Katua Dèwan Mahasiswa ITB, sala sèttong sè maddhek Kompolan Pangusaha Ngodâ Indonèsia (HIPMI), bân Katua HIPMI katello'.

## Karir bisnis
È taon 1972, Bakrie dhdhâddhi bâgiyân dâri PT Bakrie & Brothers Tbk sè samangkèn èkennal mènangka Bakrie Group. Perusahaan kasebbhut è paddhek sareng eppa'na Achmad Bakrie. Antarana taon 1972 kantos 1974, salèrana dhâddhi asistès Dèwan dirèksi PT Bakrie & Brothers, tor ḍâri taon 1974 kantos taon 1982 salèrana panèka dirèktur PT Bakrie & Brothers. Ḍâri taon 1982 kantos 1988, salèrana dhâddhi bekkèl dirèktur otama PT Bakrie & Brothers, bân ḍâri taon 1988 kantos 1992 salèrana dhâddhi dirèktur otama PT Bakrie & Brothers, maskè è taon 2000, salèrana abâli ajhâlâni jabadhân kasebbhut. Salèrana jhughân panèka dirèktur otama PT Bakrie Nusantara Corporation dâri taon 1989 kantos 1992 bân Komisaris Otama Kalompo' Usaha Bakrie ḍâri taon 1992 kantos 2004.

È bâbâ pamarènta'anna, bisnis Bakrie Group nyebbar ka bidang pertambangan, kontraktor, tèlèkomunikasi, informasi, industri baja, bân mèdia massa (tamaso' tèlèvisi bân jejaring sosial Path). Polana kaahliyân bisnissâ jhughân è taon 2006, salèrana molaè maso' daftar orèng palèng soghi è Indonèsia sè èrilis sareng Forbes. Bâkto ghânèka salèrana bâḍâ è  pangkat ka ennem kalabân kasoghiyân ra-kèra $1,2 miliar bânnya'na.

## Sombher-sombher
Hashim Djojohadikusumo

Hashim Sujono Djojohadikusumo (lahèr 5 Juni 1954) panèka pangusaha bân filantropis ḍâri Indonèsia. Hashim panèka ana' bungso ḍâri eppa'na sè anyama Soemitro Djojohadikoesoemo bân èbhuna sè anyama Dora Marie Sigar, tor alè'na Prèsidèn Indonèsia Prabowo Subianto. Salèrana panèka sè anḍi' perusahaan Arsari Group. Hashim dhibi' ajabat mènangka bekkèl Katua Dèwan Pembina Partai Gerraghân Indonèsia Raya.

## Kaoḍi'ân pribadi
Sejjhâk sakola dhâsar kantos SMP-SMA, salèrana ajhâlâni pendidikan è Èropa, sabelluna salèrana nerrossaghi pendidikan tèngghi è bidang politik bân èkonomi è Pomona College, California, Amèrika Serikat. Hashim akabin sareng Anie Hashim, bân anḍi' tello' ana': Aryo, Sara, bân Indra. Hashim panèka aghâmana Kristen.

Eppa'na Hashim panèka begawan èkonomi Indonèsia, Soemitro Djojohadikoesoemo sè jhughân toman ajabat mènangka Menteri Èkonomi tor Menteri Risèt bân Tèknologi è jhâmanna  Prèsidèn Soeharto. Tor emba lakè'na sè anyama Margono Djojohadikusumo panèka pamaddhek Bank BNI 1946 bân mantan Katua Dèwan Pertimbangan Aghung Sementara (DPAS) 1945 bân Bhâdhân Penyelidik Usaha-Usaha Parsiyabhân Kamardhika'an.

Hashim panèka ana' palèng ngodâ ḍâri empa' satarètanan. Salèrana anḍi' ḍuwâ' kaka' binè', panèka Biantiningsih bân Maryani Ekowati, tor sèttong kaka' lakè' panèka Prabowo Subianto sè panèka mantan Danjen Kopasus RI, toman dhâddhi calon Prèsidèn RI è taon 2014 bân 2019, tor samangkèn dhâddhi Prèsidèn RI sejjhâk 20 Oktober 2024.

Aryo Djojohadikusumo, panèka ana'na Hashim sè wa'-towa'an, sè ampon mamarè pendidikan è London University, salèrana jhughân noro' nyokong èbhâligghâ konsolidasi bân panyèttongan perusahaan è bâbâna sèttong pajung. Aryo ajabat mènangka Komisaris Arsari Group. Aryo toman bâdâ è korsè DPR, kapèlè è pèlèyan umum lègislatif 2014 dâri partai Gerindra abekkèlè Daèrah Pèlèyan DKI III, panèka Jakarta Bârâ', Jakarta Dâjâ bân Kapolowan Saèbuh. Samangkèn ka'dinto Aryo ajabat mènangka CEO è PT. Mitra Stania Prima, perusahaan è bâbâna Arsari Group.

## Yayasan Arsari Djojohadikusumo
Mènangka filantropis, Hashim ampon aberri' dedikasi lebbi dâri 20 taon odi'na ghâbây pan-bârâmpan isu sosial è Indonèsia. Ghâbây madâpa' tojjhuwânna nyokong tèngghina  kuwalitas pendidikan, kasejahtera'an sè ngajhâr, kuwalitas gizi ana', Hashim ngalakonè sakabbhina lèbât Yayasan Arsari Djojohadikusumo.

## Sombher-sombher
Purnomo Prawiro

Purnomo Prawiro panèka pangusaha transportasi sè asalla ḍâri Indonèsia. Salèrana èkennal mènangka sè anḍi' bisnis transportasi Blue Bird. È taon 2014, Forbes arilis daftar orèng palèng soghi è Indonèsia, salèrana bâḍâ è pangkat ka-25.

## Purnomo Prawiro & Blue Bird Group
Awwâlla è taon 1965, Blue Bird èpaddhek sareng èbhuna, sè anyama Mutiara Fatimah Djokosoetono, mènangka “Taksi Gelap” ta' ngangghuy mèterran kalabân nyama Chandra Taxi. Eppa'na Djokosoetono, panèka dosèn sè sè jhughân sala sèttong sè maddhek bân Gubernur Parghuruwân Tèngghi Èlmo Kapolisiyân (PTIK). Tangghâl 6 Sèptèmber 1965, eppa'na sèdhâ, mènangka pangarghâ'ân pangabdhiyân eppa'na, PTIK bân PTHM aberri' ḍuwâ' motor rè-karè, sèdan Opel bân Mercedes. Ghâbây biaya kaoḍi'ân salèrana, pas kalowar ide ghâbây ngangghuy ḍuwâ' motor kasebbhut mènangka Taksi.

È taon 1970, Gubernur DKI Jakarta, Ali Sadikin, ngabâlâ jhâ' Jakarta bhâkal aberri' èdhi resmi ḍâ' ka operasional taksi. Akhèrra saellana ollè èdhi operasional, salèrana ngalakonè èkspansi kalabân ngènjhâm dana dâri Bank ghâbây mellè 100 unit Taksi anyar. Taksi Chandra teptep èjhâlânaghi mènangka taksi sabbhân jhâm. Tor taksi anyar è bâbâna PT Sewindu Taksi èpasiyap kalabân nyama “Blue Bird”. Blue Bird anḍi' logo sederhana aropa siluet mano' abârna biru towa sè teppa'na ngabbhâr, hasèl karya tokang patung Hartono. Ka'dinto asalla ḍâri ide èbhuna, kalabân carèta ‘’The Bird of Happiness’’ sè serrèng èbâca bâkto salèrana ghi' kènè'. 

Ra-kèra taon 1975, Purnomo Prawiro èkaparcajâ ghâbây mimpin Blue Bird mènangka dirèktur operasional, saellana kaka'na sè anyama Chandra Suharto lebbi fokus ka Parghuruwân Tèngghi Èlmo Kapolisiyân (PTIK). È taon 1985, Blue Bird è bâbâna pamarènta'anna ampon ḍâpa' 2.000 unit taksi. Nilai-nilai bân brand sè ètamen panèka Blue Bird mènangka taksi palèng nyaman, palèng aman, kalabân sopir sè bhâghus akhlak-ghâ. Taon 1993, Blue bird makalowar Silver Bird, panèka taksi èksekutif kalabân fasilitas motor mewah sè sabâgiyân unit-dhâ panèka èks-sèdan mewah, è angghuy  bâkto KTT Non-Blok sè èghellâr è Indonèsia, 1992. Tangghâl 10 Juni 2000, èbhuna sèdhâ è RS Medistra, salèrana sacara ta' langsung nerrossaghi kapamimpinan èbhuna è Blue Bird Group.

Maso' taon 2010, taksi ka'dinto sajân kasohor, apa polè sejjhâk Prèsidèn AS Barack Obama ḍâteng ka Jakarta è taon 2010. Bâkto ghânèka, Obama nompa' Blue Bird ghâbây rombonganna bâkto namoy ka Indonèsia. Taon 2014, kalabân total ra-kèra 22 èbuh unit taksi, Blue Bird akembhâng è pan-bârâmpan kottha salaènna Jakarta, akadhi Bandung, Banten, Batam, Lombok, Manado, Mèdan, Padang, Pekanbaru, Palèmbang, Semarang, Solo, Sorbhâjâ, Yogyakarta, bân kottha-kottha laènna. Perusahaan taksi palèng rajâ è Indonèsia ka'dinto akhèrra jhughân ngocol saham partamana ka publik (IPO) bân suksès ollè dana Rp 2,44 triliun bânnya'na è bulân Novèmber 2014.

## Sombher-sombher
Keke Soeryo

**Sri Nurhanḍayani Soeryokusumo**, èkennal kalabân **Keke Soeryo** otabâ **Keke Harun** (lahèr 13 Maret 1969), panèka sala sèttong artis, moḍèl, bân pangusaha ḍâri Inḍonèsia. Keke panèka ~sè anḍi' usaha rèstoran Soeryo Cafe bân akademi moḍelling Look Acaḍemy.

## Kalakoan
Keke molaè alako è dhunnya akting abintangè sinetron "*Bias-Bias Kasih*" taon 1998.

## Kaoḍi'ân Pribaḍi
Keke akabin ban Beno Harun, se anḍi’ ana’ lakè’ settong ḍâri binè sabellunna. Sa'amponna apèsa bân Beno, Keke akabin polè bân ḍhuḍhâ bân anḍi' ana’ tello’.

## ''Filmografi''

### ''Film''

### ''Serial TV''

### ''Serial web''

## Sombher
Kelly Tandiono

**Kelly Tanḍiono** (lahèr è tangghâl 28 Oktober 1986) panèka artis, moḍèl, bân parèntèng lampa ḍâri Inḍonèsia katoronan Tionghoa.

Kelly ampon ajhâlân dhâddhi moḍèl è pameran ḍèsainer internasional Vivienne Tam è bâkto ghi' bâḍâ è Singapura, bân jhughân ampon ajhâlân bân nyoba' pangghung è Lonḍon Fashion Week è taon 2008 bân 2009.

## ''Filmografi''

### ''Film''

### ''Serial web''

### ''Acara televisi''

### ''Teater''

* *Khatulistiwa* (2016)
Tiyara Ramadhani

**Tiyara Ramadhani,** otabâ sè lebbi èkennal kalabân nyama Rara LIDA otabâ Lady Rara (lahèr tangghâl 6 Ḍèsèmber 2001) èngghi panèka sorang aktris, parèntèng lampa sareng tokang nyanyè ḍangḍut kabhângsa'an Inḍonèsia.

## Biografi
Rara èngghi panèka pottrè sè wa'-towa'an ḍâri ḍuwâ' satarètanan, kalabân orèng seppona sè asmana alm. Abdul Rohim sareng Tafyati. Salèrana ngaghungè sèttong alè' lakè' sè asmana Arya Saputra.

## Karèr
Rara amolaè akarèr kalabân noro' audisi LIDA 2018 Indosiar tingkat propènsi sè èlaksanaaghi è kotta Palembang, Sumatra Lao'. È tangghâl 4 Nopèmber 2017, salèrana èparèngè onèng manabi èpèlè mènangka dhâddhi finalis sè berhak kaangghuy abâkkèlè propènsi Sumatra Lao' ḍâlem lomba Liga Ḍangḍut Inḍonèsia 2018 è Jakarta.

Perjuangan Rara kaangghuy dhâddhi runner-up LIDA 2018 ta' ghâmpang. Saarè saamponna èkabelen lolos audisi, ramana adhingghâl dhunynya karana songkan.

Rara asalna ḍâri kalowarga sè korang mampu, èbhuna rè-saarèna alako râng-sabhârâng sampè' toman dhâddhi pemulung. Carèta parjhâlânan Rara sè seddhi panèka aghâbây artis sè ampon ngaghunghè nyama, akadhi Titiek Puspa niser tor aparèng sokongan ḍâ' ka Rara.

## Sombher
Soetjipto Nagaria

**Soetjipto Nagaria** (lahèr kalabân nyama Liong Sie Tjien, lahèr 6 Dèsèmber 1940), panèka pangusaha properti sè maddhek bân ngembhângaghi Group Summarecon Agung. Samangkèn salèrana ajabat mènangka Chairman è group Summarecon Agung, sè panèka sala sèttong perusahaan properti rajâ è Indonèsia. Group Summarecon Agung ngembhângaghi Daèrah Kelapa Gading, Gading Serpong/Summarecon Serpong (Tangerang), Summarecon Bekasi, Summarecon Bandung (è Gedebage, Bandung, Jhâbâ Bârâ') bân Bhâli. Salaènna panèka salèrana jhughân maddhek Yayasan Pendidikan Pahoa, sè anḍi' Sakola Terpadu Pahoa.

## Parjhâlânan Oḍi'
Awwâlla salèrana asakola è sakola TK kantos SMA Pa Hoa è Daèrah Kottha, Jakarta Bârâ'. Sakolah Pa Hoa otabâ Patekoan Tiong Hoa Hwe Koan School panèka sakola Tiong Hoa awwâl sè manjhâng è jhâman kolonial Bâlândhâ. Saellana lulus ḍâri Pa Hoa, salèrana nerrossaghi pendidikan è Tèknik Kimia ITB Bandung, lulus è taon 1964. Saellana lulus salèrana sempet alako è pabrik cat. Èsoro sareng eppa'na sè jhughân pangusaha kontruksi, akhèrra salèrana maddhek perusahaan dhibi'. Asareng pan-bârâmpan kancana, salèrana mellè tana bân maddhek roma-roma è kluster ta' patè luwas è Tebet, Kemang, Cipete è Jakarta Lao'. Taon 1975 asareng ḍuwâ' kalowarghâ laènna, salèrana maddhek Tana bhut-ombhut è Daèrah urban Jakarta, sè samangkèn èkennal mènangka nyama Kelapa Gading. Nyama Summarecon asalla ḍâri ḍuwâ' okara, panèka  summa sè artèna punca' bân recon panèka *real estate corporation*. Ra-kèra taon 1990-an Summarecon molaè nyebbar ka wilajâ Serpong Tangerang bân maddhek Summarecon Serpong. Ta' ambu kantos ghânèka, è taon 2012, Summarecon ngalakonè èkspansi ka Bekasi kalabân Summarecon Bekasi, ka lowar polo, Bhâli bân ka Bandung kalabân Summarecon Bandung taon 2015. È taon 2013, Soetjipto Nagaria sè ghi' lèbur amain tennis, arennang bân ngalakonè sennam chi kung sabbhân arèna, maso' ḍâlem daftar orèng palèng soghi è Indonèsia vèrsi Forbes. Tapè è taon 2014, salèrana bâḍâ è daftar kasebbhut, bân maso' polè è taon 2015 kalabân pangkat ka-50.

Lèbât Yayasan Budha Tzu Chi, salèrana asareng binèna, panèka Liliawati Rahardjo Soetjipto aktif ḍâlem aktivitas sosial è lembaga kamanossa'an sè jhughân ngajhâk rèlawan ḍâri bhidhâ aghâma bân bhângsa.

## Sombher-sombher
Ilham Salahudin

**Ilham Salahudin** (lahèr 27 Junè 1962) panèka sala sèttong *purnawirawan Polri* sè dhi-budhi ajabat mènangka *Analis* Kabijaghân Otama *Itwasum Polri*.

Ilham, lulusân *Akpol* 1986 panèka, aghâdhuwi bânnya’ pangalaman è ḍâlem bidâng *Brimob*. Salaèn jârèya, abâ'na panèka pottra ḍâèra Somattra lao' sè asalla ḍâri Palembang. Jabadhân dhi-budhi jènderal bintang ḍuwâ’ panèka mènangka Kopala Kepolisiân Daèra Kalimantan Tenganga.
## Tanḍhâ jhâsa

*  *Bintang Bhayangkara Pratama*
*  *Bintang Bhayangkara Nararya*
*  *Satyalancana Pengabdiân 32 taon*
*  *Satyalancana Pengabdiân 24 taon*
*  *Satyalancana Pengabdiân 16 taon*
*  *Satyalancana Pengabdiân 8 taon*
*  *Satyalancana Jana Utama*
*  *Satyalancana Ksatria Bhayangkara*
*  *Satyalancana Karya Bhakti*
*  *Satyalancana Dwidya Sistha*
*  *Satyalancana Santi Dharma*
*  *Satyalancana Bhakti Nusa*
*  *Satyalancana Dharma Nusa*
*  *Satyalancana G.O.M VII*
*  *Satyalancana G.O.M IX*
*  *Satyalancana Seroja*
*  *Satyalancana Operasi Kepolisiân*
*  *Satyalancana Kebaktian Sosial*

## Sombher
Alshad Ahmad

**Alshad Kautsar Ahmad** otabâ sè lebbi èkennal kalabân nyama **Alshad Ahmad** (lahèr tangghâl 25 Junè 1995) èngghi panèka sorang kontèn krèator, orèng sè ngaghunghè usaha, sareng pembalap kabhângsa'an Inḍonèsia. Kontèn Alshad Ahmad è Youtube-na tentang satwa.

## Kaoḍi'ânna dhibi'èn
Alshad sè katoronan Pakistan-Inḍonèsia panèka aropa'aghi ana' bungso tor ana' lakè' tong-sèttongnga ḍâri lèma' satarètanan. Alsyad lahèr ḍâri orèng seppona sè asmana Mansur Ahmad sareng Yanti Dwiarti. Ramana Alshad aropa'aghi kaka' ḍâri ramana Raffi Ahmad. Salèrana ngaghungè empa' kaka' binè' sè asmana Citra Sadiqah, Putri Sadiqah, Gadis Sadiqah sareng Gya Sadiqah.

Salèrana èngghi panèka alumni SMA Negeri 2 Bandung tor ampon lulus ḍâri jurusân Akuntansi, Fakultas Èkonomi sareng Bisnis Universitas Padjadjaran è taon 2018.

## Karèr
Alshad ngawwâlè karèrna mènangka dhâddhi sorang pembalap motor. Salèrana dhâddhi pembalap sajjhek taon 2012 tor amolaè è kellas 110cc. Ḍâlem catetdhân, salèrana toman noro' coaching clonic è Sirkuit Sentul. Salèrana jhughân toman noro' è lomba sè kalonta akadhi Asia Road Racing Championship (ARRC) è taon 2015 mènangka dhâddhi pembalap Widcard tor jhughân toman dhâddhi juwara 3 ḍâlem Kajuwara'an Nasional Superbike 2013. 

## Kontèn
Alshad molaè akarèr è ḍunia YouTube è taon 2019 kalabân nyabâ' vidèo blog lu-ghâlluna è tangghâl 17 Nopèmber 2019 kalabân juḍul "Arabât Tupee! Ana' Rusa omor 2 Bulân".

Kontèn Alshad Ahmad èkennal mènangka salurân YouTube sè essèna kèbân-kèbân sè liar akadhi macan sampè' serigala. Sala sèttong kèbân sè èrabât èngghi panèka macan benngala sè anyama Eshan sè ampon è rabât sajjhek akhèr 2019 è ka'ḍimma Eshan è bâkto ka'rowa ampon aomor 2,5 taon.

È tangghâl 4 Sèptèmber 2021, Alshad ngennèng penghargaan lu-ghâlluna ḍâlem acara penghargaan Vidèo Content Creator Awards 2021 mènangka Kontèn Krèator Kèban Palèng Èkalèburè sè èpabâḍâ sareng GTV.

## Sombher
Nala Amrytha

**Ken Nala Amrytha** (lahèr è tangghâl 23 Sèptèmber 1995) panèka panari, aktor, bân panyanyi Inḍonèsia.

Nala perna aḍuet bân Sujiwo Tejo è lagu "*Hujan* *Ḍeras*"  è album katello'na Sujiwo, Syair Dhunnya  Ḍigital, sè èrilis è taon 2005.

## Peran akting

### ''Film''

### Film panḍâ'

### Serial televisi

### ''Serial web''

* TBA: *To be announced*

### ''Teater''

* *Jaka Tarub* (2020)
* *Calon Arang* (2020)
* *Ken* *Ḍeḍes* (2023)
* *Ken* *Ḍeḍes Re-run* (2023)
* *Musikal Bangku Kosong* (2023)

## Peran Ta' Kalabân Akting

### ''Film''

### ''Teater''

* *Kitara* (2023) dhâddhi proḍuser
* *Musikal Bangku Kosong* (2023) dhâddhi proḍuser

## Ḍiskografi

### ''Singel''

* "Hujan Ḍeras" (2005) — Abhâreng Sujiwo Tejo

### Album jalur sowara

* *Serial Musikal Nurbaya (Original Cast Recorḍing)* (2021)

## Sombher
Eddy Sumitro Tambunan

Irjen. Pol. (Purn.) Drs. **Eddy Sumitro Tambunan**, M.Si. (lahèr 27 Agustus 1967) panèka sala sèttong *purnawirawan Polri* sè jabadhân dhi-budhièpon mènangka Kopala Kepolisiân Daèra Maluku.

Eddy, lulusân *Akpol* 1989 panèka, aghâdhuwi bânnya’ pangalaman è bidâng *reserse*. Jabadhân dhi-budhi jènderal bintang ḍuwâ’ panèka mènangka *Koordinator Staf Ahli Kapolri*.

## Riwayât Panḍhiḍhighân

### Panḍhiḍhighân Kepolisiân:

* *AKPOL (1989)*
* *PTIK (1997)*
* *SESPIM POLRI (2003)*
* *SESPIMTI POLRI (2012)*

### Panḍhiḍhighân Kejurowân:

* *INT CRIME USA (2000)*
* *POST BLAST COURSE USA (2000)*
* *COMBATING DOMESTIC TRANS NATIONAL COURSE ILEA BANGKOK (2006)*
* *FINANCIAL CRIMINAL IN POLICE ACADEMI APELDOORN* BÂLÂNDHÂ (2008)
## Parajhâ

## Sombher
Venna Melinda

**Venna Melinda Bruglia** (lahèr tangghâl 29 Julè 1972) èngghi panèka sorang moḍèl sareng palakon Inḍonèsia. Salèrana aropa'aghi pemennang Bâkkèl 1 None Jakarta Bârâ' sareng Pemennang None Jakarta Abang None Jakarta taon 1992 tor kontès kecantikan Pottrè Inḍonèsia taon 1994.

È taon sè samè, salèrana abakkèlè Inḍonèsia è ajang intèrnasional Miss Universe taon 1994 è Filipina tor salèrana dhâddhi sorang pengamat.  Salaèn akarèr è ḍunia hiburân, Venna jhughân akarèr ḍâlem politik kalabân dhâddhi Angghuta DPR ḍâri fraksi Partai Demokrat abâkkèlè wilajâ pamèlèan Jhâbâ Tèmor VI è prioḍe 2009-2014 sareng 2014-2018.

## Kaoḍi'ânna dhibi'èn
Venna Melinda lahèr è Sorbhâjâ, Jhâbâ Tèmor, ḍâri ramana sè katoronan Jhâbâ tor èbhuna katoronan Bhâli. Salèrana akabin kalabân Ivan Fadilla, sè jhughân Abang Jakarta taon 1992. Ḍâri kabinan kasebbhut, kaḍuwâna èparèngè ḍuwâ' ana', èngghi panèka Verrel Bramasta sareng Athalla Naufal. È tangghâl 22 Pèbruwari 2013, Venna Melinda lèbât kuasa hokomna ngalakonè gugâdhân kaangghuy apèsa ḍâ' rakana è Pengaḍilân Aghâma Jakarta Lao' tanpa nyebbhutaghi Hak Asuh Ana' sarta Arta Gono Gini.

## Karèr
Karèrna èmolaè kalabân akting ḍâlem filem Catetdhân Si Boy II.

## Diskografi

* The Other Side of Me

## Sombher
Ferry Irawan

**Raden Ferry Irawan Kusuma** (lahèr tangghâl 9 Pèbruwari 1997) èngghi panèka palakon sareng moḍèl kabhângsa'an Inḍonèsia. Salèrana èkennal sareng orèng bânynya' nalèkana alakon pan-saponapan juḍul ḍâlem sèrial tèlèvisi. È taon 2007, salèrana alakon dhâddhi Wayan ḍâlem film Leak.

## Karèr
Ferry ngawwâlè akarèr mènangka dhâddhi finalis ḍâri pamèlèan cover boy kaangghuy majalah Modè è taon 1995.

## Kontrovèrsi
Ferry èsangka nèmba' ka udara è tangghâl 14 Junè 2016 jhâm 10.00 WIB kalabân tojjhuwân kaangghuy nako'è ḍuwâ' orèng petugas survei lapangan Suku Dinas Penataan Kottha Pancoran, Jakarta Lao'. Petugas sè asmana Alit Marsono sarebg Adit è bâkto ka'rowa pareppa'an atugas kaangghuy nèngghu kalengkaphân Izin Maddhek Bhângonan è wilajâ Pengadegan Ḍâjâ, Jakarta. Karana ngalakonè hal kasebbhut, ḍuwâ' petugas ka'rowa ngalaporaghi kadhâddhiyân ḍâ' kaḍuwâna ka Polsèk Pancoran.

È bulân Jânuwari 2023, Ferry èlaporaghi sareng Venna Melinda ka Polrestabes Sorbhâjâ atas kasus kekerasan ḍâlem rumah tanggana.

## Sombher
Gatot Eddy Pramono

**Gatot Eddy Pramono** (lahèr 28 Junè 1965) panèka sala sèttong *purnawirawan Polri* sè jabadhân dhi-budhièpon mènangka bâkkèl Kopala Kepolisiân Naghâra Rèpublik Inḍonèsia.

Gatot, lulusân Akpol 1988 panèka, aghâdhuwi bânnya’ pangalaman è ḍâlem bidâng *reserse*. Salaèn jârèya, abâ'na panèka pottra ḍâèra Riau sè asalla ḍâri Pekanbaru. Jabadhân dhi-budhi jènderal bintang tèllo’ panèka mènangka Kopala Kepolisiân Daèra Mètro Jaya.
## Parajhâ

## Sombher
Kiki Amalia

**Anḍi Kiki Rizky Amalia** (lahèr è tangghâl 26 Novèmber 1981) panèka sala sèttong aktris bân ḌJ kabhângsa'an Inḍonèsia.

## Kalakoan
Sabellunna maso' ka dhunnya akting, Kiki abintangè è bânnya' iklan.

## Kaoḍi'ân Pribaḍi
Tangghâl 27 Novèmber 2010, Kiki akabin bân pamain bal-balan Markus Horison. Tangghâl 10 Ḍèsèmber 2012, Markus ngajuwâghi perceraian ka Mahkamah Aghâma Jakarta lao'. Tangghâl 27 Novèmber 2022, Kiki akabin polè bân pangusaha Agung Nugraha.

## ''Filmografi''

### ''Film''

### Serial televisi

### FTV

* *Misteri* *Ḍua Ḍunia: Memburu Mustika Sakti (2005)*
* *Hiḍayah: Perut Melepuh Menjelang Ajal (2005) aperan dhâddhi Ricka*
* *Hidayah: Tragèḍi ḍi Pagi Iḍul Fitri, Buta Mata Buta Hati (2005) aperan dhâddhi Sita*
* *Hidayah: Azab Istri Gemar Chatting Internet (2006) aperan dhâddhi Sophie*
* *FTV Hiḍayah: Gadis Desa (2006) aperan dhâddhi Amelia*
* *Sinema Hiḍayah: Ketabahan Istri Manḍul (2006) aperan dhâddhi Ratih*

* *Sinema Hiḍayah: Perawan Ḍesa (2006) aperan dhâddhi Lina*

* *Ḍongeng: Putri ḍan Peri Biru (2007) aperan dhâddhi Lulu*
* *Ḍongeng: Si Merah ḍan Si Putih (2007) aperan dhâddhi Penyihir*
* *Phantom of the Campus (2007)*
* *Markus Horison: Garuḍa ḍari Pangkalan Branḍan (2012)*
* *Seribu Kisah: Tenḍangan Satria untuk Ibu (2017)*
* *Azaḍ: Jasaḍ Wanita Penyebar Fitnah Susah Ḍikubur karena Menempel ḍi Keranda (2018)*
* *Azab: Pasangan Pengoplos BBM Mati Terbakar Bensin, Jenazahnya Tertimpa Tiang Listrik* *ḍan Liang Lahatnya Tersambar Petir Berkali-kali (2018)*
* *Azab: Jenazah Penjual Gas Keliling Culas Berbau Aneh* *ḍan Membesar Hingga Sulit Ḍikuburkan (2018)*

## Sombher
Kimberly Angela

**Kimberly Angela** (lahèr è tangghâl 17 Ḍèsèmber 2006) panèka sala sèttong artis bân moḍèl kabhângsa'an Inḍonèsia.

Kimberly molaè alako dhâddhi moḍèl è taon 2021 bân maso' ka dhunnya akting kalabân peran  dhâddhi Lisa è sinetron è taon 2023. Kasoksèsan peranna dhâddhi tokoh antagonis aghâbây Kimberly lebbi èkennal, bân satèya Kimberly terros aktif è bânnya' proyek akting laènna.

## Kaoḍi'ân Awwâl
Kimberly panèka pottrè ḍâri ramana orèng Australia bân ebhuna orèng Inḍonèsia.

Kimberly perna oḍi' è Bali. Kimberly bân kalowargana apinḍa ka Jakarta bâkto Kimberly motossaghi ka'angghuy nerrossaghi alako è inḍustri hiburân.

## Kalakoan
Kimberly molaè alako dhâddhi moḍèl è taon 2021.

È taon 2023, Kimberly maso' ka dhunnya akting, amaèn peran dhâddhi Lisa è sinetron Magic 5.

## ''Filmografi''

### ''TV''

## Sombher
Jeff Smith

**Mark Jeffrey Smith** (lahèr tangghâl 4 Jânuwari 1998) èngghi panèka palakon sareng moḍèl Inḍonèsia.

## Kaoḍi'ân awwâlna
Jef aropa'aghi ana' tong-sèttongna ḍâri Milton Caret Smith, sè dhâddhi pilot ḍâri kabhângsa'an Amèrika Serikat sareng Ariestiani Rosmarini sè asalna ḍâri Surakarta. Ramana adhingghâl dhunynya nalèkana Jeff ghi' omor 5 taon.

## Karèr
Jeff ngawwâlè akarèr è ḍunia akting kalabân alakon dhâddhi Romeo ḍâlem sèrial Romeo sareng Juminten è taon 2016. Jeff jhughân amolaè amaèn filem layar lebar sè lu-ghâlluna èngghi panèka kalabân juḍul Koala Kumal è taon sè samè mènangka dhâddhi Kameo.

Jeff ètangkep sareng kapolisiân è arè Kemmis, tangghâl 15 April 2021 karana ampon ngagghuy narkoba. Kalabân tès kammè sè ampon èlaksanaaghi, Jeff ètemmo manabi ampon lastarè ngagghuy ganja karana malarat sè bisa'ah asarèn. Sabelluna è bulân Ḍèsèmber 2020, Jeff toman toman ngereng rehabilitasi narkoba karana ta' bisa leppas ḍâri hal kasebbhut kalabân pangaterrona dhibi' tor bannè ḍâlem bâgiyân tindak pidana. È tangghâl 15 Sèptèmber 2022, Jeff èpabèbas dari penjara. Namong, è arè Râbbhu tangghâl 8 Ḍèsèmber 2021, Jeff ètangkep polè sareng polisi karana ampon ngagghuy narkoba samacemma LSD. Saèngghâ, lakonna Jeff ḍâlem sèrial web Daniel & Nicolete èpaburung.

## Sombher
Deva Mahenra

**Deva Mahenra** (lahèr tangghâl 19 April 1990) èngghi panèka palakon, parèntèng lampa, tokang nyanyè, sareng pramuirama kabhângsa'an Inḍonèsia.

## Karèr
Deva ngawwâlè akarèr kalabân dhâddhi finalis è babak 40 bessar Indonesian Idol sè kapèng empa' è taon 2007.

Deva toman dhâddhi parèntèng lampa è acara Entertainment News sareng The Remix è NET, sarta dhâddhi DJ ḍâlem pan-saponapan acara.

## Kaoḍi'ânna dhibi'èn
Deva Mahenra akabin sareng sala sèttong aktris èngghi panèka Mikha Tambayong è taon 2022, kaḍuwâna toman maso' nominasi Kabinan Ter-silet è Silet Awards è taon sè samè. Salèrana aktif ḍâlem mèḍia sosial lèbât akun Instagramna @dwvamahenra kaangghuy aparèng onèng aktivitas profèsional sareng aktivitasna dhibi'èn.

## Sombher
Kimmy Jayanti

**Kimmy Jayanti** (lahèr è tangghâl 18 Oktober 1991) panèka moḍèl bân artis Inḍonèsia sè molaè alako è dhunnya akting è filem "*[[I Know What You Did on Facebook]]*." Moḍèl bân parèntèng lampa, Kimmy Jayanti, ampon resmi akabin bân pemain bal-balan Greg Nwokolo.

## Biografi
Kimmy panèka moḍèl Inḍonèsia sè sabellunna alèngghi è Meḍan. Taon 2007 aomor 16 taon, Kimmy motossaghi ngallè ka Jakarta.

Bhâbinè' ngoḍâ sè anḍi' kokè' soklat sè eksotis bân tèngghi, satèya ta' coma ajhâlân è pangghung  *catwalk*. è taon 2010, Kimmy nyoba' è dhunnya akting. "''I Know What You Did on Facebook''" aropa'aghi film lughâlluna è layar lèbâr è Inḍonèsia. Èsutraḍarai bân Awi Suryaḍi, Kimmy nemmo peran sè cocok ḍâ' ka Kimmy.

è taon 2010, Kimmy èpèlè dhâddhi ikon FashionTV Inḍonèsia. Kimmy ngako jhâ' Kimmy cè' sennengnga ka lalakonna dhâddhi artis. bâgi kimmi, dhunnya anyarra panèka cè' menarikghâ mon èjhâlâni Namong, Kimmy ngako jhâ' ta' bhâkal kalowar ḍâri dhunnyah moḍèl sè ampon ngèbâ abâ'na ka kennengngan samangkèn. Bâbinè' ngoḍâ ḍâri katoronan Inḍia panèka jhughân ta' lè mèlè peran sè ètabâraghhi.

## ''Moḍèl Viḍèo Klip''

* Maliq & Ḍ'Essentials - Terlalu (2010)

## ''Filmografi''

### ''Film''

### Lalampan TV

* *iLook* (NET., 2013-2018)
* *Rising Star Indonesia* mosèm lughâlluna (RCTI, 2014)
* *Indonesia's Next Top Model Mosèm 3* (*juri tamu*, NET., 2022-2023)

## pangarghâ'ân bân nominasi

## Sombher
Kenes Andari

**Asmara Siswanḍari**, èkennal kalabân **Kenes Anḍari** (lahèr 24 Novèmber 1978), panèka sala sèttong artis bân moḍel kabhângsa'an Inḍonèsia. Kenes panèka binèna Winky Wiryawan.

## Kaoḍi'ân awwâl
Kenes èlahèrraghi kalabân nyamaAsmara Siswanḍari è Jakarta è tangghâl 24 Novèmber 1978. Kenes jhughân oḍi' bân rajâ è Jakarta.

## Kaoḍi'ân pribaḍi
Kenes akabin bân aktor bân *Ḍisjoki* Nurayendra Irwindo, sè lebbi èkennal kalabân nyama pangghungnga Winky Wiryawan, è tangghâl 1 Oktober 2004, è Masjiḍ At-Taqwa è Jakarta Lao', saellana 3,5 taon apacaran. Sabellunna, kaḍuwâna la marè lamaran è tangghâl 17 Juli 2004.

## ''Filmografi''

### ''Film''

### Film pendek

### ''Serial web''

### Acara televisi

## Nominasi bân pangarghâ'ân